
Da li je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, tumačio ashabima njihove snove istovjetno?


* 
* 
* 
* 
* 
* 
* 

 
Da li je Poslanik tumačio ashabima njihove snove istovjetno?

Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, običavao je poslije sabah-namaza upitati ashabe o snovima, da ih protumači. (Buharija, str. 291/1386, i Muslim, 15/30/2275.) Vjerovjesnik, ﷺ, nije svim ljudima tumačio njihove snove na isti način. Tako je Omeru mlijeko u snu protumačio kao ***[znanje](https://pitajucene.com/search/znanj/questions/ "Pretraži pitanja o znanju")***. (Buharija, str. 1480/7007, i Muslim, 15/134/2391.) A u drugom hadisu Poslanik, ﷺ, rekao je da mlijeko u snu predstavlja fitru (***[islam](https://pitajucene.com/search/islam/questions/ "Pretraži pitanja o Islamu")***). (Darimi, 2/107/2155. Vidjeti: *Es-Silsiletud-daifa*, 8/137-138.)


Ponekad Poslanik, ﷺ, nije tumačio određene snove na klasičan način, već bi ukazao na određeni ***[propis](https://pitajucene.com/search/Propis/questions/ "Pretraži pitanja o propisima")*** koji se veže za taj san. Ebu Seid Hudri usnio je da leži ispod drveta koje je učilo suru Sad, a kada je došlo do ajeta sedžde, učinilo je sedždu i molilo na sedždi: “Moj Allahu, upiši mi dobro djelo radi ove sedžde i izbriši mi loše djelo, učini me od zahvalnih robova i primi ovu sedždu od mene kao što si primio od Svoga roba Davuda.” Kada se razdanilo, Ebu Seid je otišao kod Poslanika, ﷺ, i ispričao mu taj san. Resulullah, ﷺ, upitao ga je: “*Ebu Seide, jesi li i ti učinio sedždu*?” “Nisam”, odgovori on, pa mu Vjerovjesnik, ﷺ, reče: “*Ebu Seide, bilo je preče da ti učiniš sedždu nego drvo.*”


Potom je Vjerovjesnik, ﷺ, učio suru Sad sve dok nije došao do ajeta sedžde pa je učinio sedždu i na njoj molio riječima koje je usnio Ebu Seid. (Ebu Ja‘la, 1/456/1064, i Taberani, u djelu *El-Evsat*, 5/173/4768. Vidjeti: *Es-Silsiletus-sahiha*, 6/470.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


